Numai textele originale CEE-ONU au efect juridic în temeiul dreptului public internațional. Situația și data intrării în vigoare ale prezentului regulament trebuie verificate în cea mai recentă versiune a documentului de situație CEE-ONU TRANS/WP.29/343, disponibilă la adresa:

http://www.unece.org/trans/main/wp29/wp29wgs/wp29gen/wp29fdocstts.html.

Regulamentul nr. 99 al Comisiei Economice pentru Europa a Organizației Națiunilor Unite (CEE-ONU) – Dispoziții uniforme privind omologarea surselor de lumină cu descărcare în gaz destinate utilizării în lămpi cu descărcare în gaz omologate pentru vehicule motorizate

Include întreg textul valabil până la:

Suplimentul 9 la versiunea inițială a regulamentului — Data intrării în vigoare: 10 iunie 2014

CUPRINS

REGULAMENTUL

ANEXE

1. DOMENIUL DE APLICARE

Prezentul regulament se aplică surselor de lumină cu descărcare în gaz indicate în anexa 1 și destinate utilizării în lămpi cu descărcare în gaz omologate pentru vehicule motorizate.

2. DISPOZIȚII ADMINISTRATIVE

2.1. Definiții

2.1.1. Termenul „categorie” este utilizat în prezentul regulament pentru a descrie diferitele proiectări de bază ale surselor de lumină cu descărcare în gaz standardizate. Fiecare categorie are o denumire specifică, de exemplu: „D2S”.

2.1.2. „Sursele de lumină cu descărcare în gaz de diferite tipuri” (1) sunt surse de lumină cu descărcare în gaz din aceeași categorie care diferă în ceea ce privește aspecte esențiale, precum:

2.2. Cererea de omologare

2.2.1. Cererea de omologare este înaintată de proprietarul mărcii sau al denumirii comerciale sau de reprezentantul acreditat al acestuia.

2.2.2. Fiecare cerere de omologare este însoțită de (a se vedea, de asemenea, punctul 2.4.2):

2.2.3. În cazul unui tip de sursă de lumină cu descărcare în gaz care diferă doar prin marcă sau denumire comercială de un tip care a fost deja omologat, este suficient să se trimită:

2.2.4. Autoritatea competentă trebuie să verifice existența dispozițiilor corespunzătoare, în scopul garantării controlului eficient al conformității producției, înaintea acordării omologării pentru tipul respectiv.

2.3. Inscripții

2.3.1. Sursele de lumină cu descărcare în gaz depuse spre omologare au înscrise pe soclu sau bec:

2.3.2. Spațiul menționat la punctul 2.3.1.4 este indicat în desenele care însoțesc cererea de omologare.

2.3.3. Alte inscripții în afara celor menționate la punctele 2.3.1 și 2.4.4 pot fi aplicate pe soclu.

2.3.4. Dacă balastul nu este integrat în sursa de lumină, balastul utilizat pentru omologarea de tip a sursei de lumină poartă un marcaj care indică tipul și marca comercială, precum și tensiunea și puterea nominală, astfel cum sunt specificate în fișa de date a lămpii respective.

2.4. Omologarea

2.4.1. Dacă toate eșantioanele dintr-un tip de sursă de lumină cu descărcare în gaz care sunt prezentate în conformitate cu punctele 2.2.2.3 sau 2.2.3.2 respectă cerințele prezentului regulament atunci când sunt supuse încercării cu balast conform punctului 2.2.2.4, dacă balastul nu este integrat în sursa de lumină, omologarea este acordată.

2.4.2. Un cod de omologare este atribuit fiecărui tip omologat. Primul caracter al acestui cod indică seria de amendamente care includ cele mai recente modificări tehnice majore aduse regulamentului în momentul acordării omologării.

Acesta va fi urmat de un cod de identificare format din cel mult trei caractere. Se utilizează doar cifrele arabe și literele majuscule enumerate la nota de subsol (2).

Aceeași parte contractantă nu poate atribui același cod unui alt tip de sursă de lumină cu descărcare în gaz. Dacă solicitantul dorește acest lucru, același cod de omologare poate fi atribuit atât surselor de lumină cu descărcare în gaz care emit lumină albă, cât și celor care emit lumină galben selectiv (a se vedea punctul 2.1.2).

2.4.3. Acordarea, extinderea, refuzul sau retragerea omologării sau încetarea definitivă a producției unui tip de sursă de lumină cu descărcare în gaz în temeiul prezentului regulament este notificată părților la acord care aplică prezentul regulament prin intermediul unei fișe conforme modelului din anexa 2 la prezentul regulament și al unui desen furnizat de solicitant în vederea omologării; desenul nu trebuie să depășească formatul A4 (210 × 297 mm), la o scară de cel puțin 2:1.

2.4.4. Pe fiecare sursă de lumină cu descărcare în gaz conformă unui tip omologat în temeiul prezentului regulament se aplică, în spațiul menționat la punctul 2.3.1.4, în afară de inscripțiile prevăzute la punctul 2.3.1, un marcaj de omologare internațional format din:

2.4.5. Dacă solicitantul a obținut același cod de omologare pentru mai multe mărci sau denumiri comerciale, una sau mai multe dintre acestea sunt suficiente pentru a respecta cerințele punctului 2.3.1.1.

2.4.6. Marcajele și inscripționările menționate la punctele 2.3.1 și 2.4.3 trebuie să fie clar lizibile și imposibil de șters.

2.4.7. Anexa 3 la prezentul regulament oferă un exemplu de dispunere a marcajului de omologare.

3. CERINȚE TEHNICE

3.1. Definiții

3.1.1. „Sursă de lumină cu descărcare în gaz”: sursă de lumină în care lumina este produsă de un arc cu descărcare stabilizată.

3.1.2. „Balast”: alimentare electrică specifică pentru sursa de lumină cu descărcare în gaz, integrat opțional în sursa de lumină.

3.1.3. „Tensiune nominală”: tensiunea de intrare marcată pe balast sau pe sursa de lumină în cazul în care balastul este integrat în sursa de lumină.

3.1.4. „Puterea nominală”: puterea marcată pe sursa de lumină cu descărcare în gaz și pe balast.

3.1.5. „Tensiunea de încercare”: Tensiunea la bornele de intrare ale balastului sau la bornele sursei de lumină în cazul în care balastul este integrat în sursa de lumină, pentru care sunt prevăzute și trebuie încercate caracteristicile electrice și fotometrice ale sursei de lumină cu descărcare în gaz.

3.1.6. „Valoare normală”: valoarea proiectată a unei caracteristici electrice sau fotometrice. Urmează a fi realizată, în toleranțele specificate, când sursa de lumină cu descărcare în gaz este pusă sub tensiune de balast, integrat opțional în sursa de lumină, și acționată la tensiunea de încercare.

3.1.7. „Sursă de lumină cu descărcare în gaz standard (etalon)”: sursă de lumină specială cu descărcare în gaz utilizată pentru încercarea farurilor. Aceasta are caracteristici dimensionale, electrice și fotometrice reduse, conform specificațiilor de pe fișa de date relevantă.

3.1.8. „Axă de referință”: o axă definită în raport cu soclul și la care se raportează anumite dimensiuni ale sursei de lumină cu descărcare în gaz.

3.1.9. „Plan de referință”: un plan definit în raport cu soclul și la care se raportează anumite dimensiuni ale sursei de lumină cu descărcare în gaz.

3.2. Specificații generale

3.2.1. Fiecare eșantion trimis trebuie să respecte specificațiile relevante din prezentul regulament atunci când este încercat cu balast, în cazul în care balastul nu este integrat în sursa de lumină în conformitate cu punctul 2.2.2.4.

3.2.2. Sursele de lumină cu descărcare în gaz trebuie proiectate în așa fel încât să fie și să rămână în bună stare de funcționare în condiții normale de utilizare. În plus, acestea nu trebuie să prezinte niciun defect de concepție sau fabricație.

3.3. Producție

3.3.1. Becul sursei de lumină cu descărcare în gaz nu trebuie să prezinte zgârieturi sau pete care ar putea afecta eficiența și performanța optică a acesteia.

3.3.2. În cazul unui bec (exterior) colorat, după o perioadă de funcționare de 15 ore cu balastul sau sursa de lumină cu balast integrat la tensiunea de încercare, suprafața becului se șterge ușor cu o lavetă de bumbac îmbibată într-un amestec conținând 70 % n-heptan și 30 % toluol. După aproximativ cinci minute, suprafața se inspectează vizual. Aceasta nu trebuie să prezinte modificări vizibile.

3.3.3. Sursele de lumină cu descărcare în gaz trebuie prevăzute cu socluri standard conforme cu fișele de date privind soclurile din Publicația IEC 60061, ediția a treia, astfel cum se specifică în fișele individuale de date din anexa 1.

3.3.4. Soclul trebuie să fie solid și fixat bine de bec.

3.3.5. Pentru a stabili dacă sursele de lumină cu descărcare în gaz sunt conforme cu cerințele de la punctele 3.3.3-3.3.4, se efectuează o inspecție vizuală, o verificare a dimensiunilor și, după caz, o montare de probă.

3.4. Încercări

3.4.1. Sursele de lumină cu descărcare în gaz trebuie supuse procesului de îmbătrânire conform indicațiilor din anexa 4.

3.4.2. Toate eșantioanele sunt supuse încercării cu balast, în conformitate cu punctul 2.2.2.4, în cazul în care balastul nu este integrat în sursa de lumină.

3.4.3. Măsurătorile electrice sunt efectuate cu instrumente care aparțin minimum clasei 0,2 (0,2 % toleranță maximă).

3.5. Poziția și dimensiunile electrozilor, arcului și benzilor

3.5.1. Poziția geometrică a electrozilor este cea specificată pe fișa de date relevantă. Un exemplu de metodă de măsurare a poziției arcului și electrozilor este indicat în anexa 5. Se pot utiliza și alte metode.

3.5.1.1. Poziția și dimensiunile electrozilor sursei de lumină se măsoară înainte de perioada de uzură, cu sursa de lumină cu descărcare în gaz neaprinsă și utilizând metode optice prin învelișul de sticlă.

3.5.2. Forma și deplasarea arcului sunt conforme cerințelor indicate pe fișa de date relevantă.

3.5.2.1. Măsurătoarea se efectuează după îmbătrânirea cu sursa de lumină furnizată de balast la tensiunea de încercare sau cu sursa de lumină cu balast integrat la tensiunea de încercare.

3.5.3. Poziția, dimensiunea și transmisia benzilor sunt conforme cu cerințele indicate pe fișa de date relevantă.

3.5.3.1. Măsurătoarea se efectuează după îmbătrânirea cu sursa de lumină furnizată de balast la tensiunea de încercare sau cu sursa de lumină cu balast integrat la tensiunea de încercare.

3.6. Caracteristici de pornire, funcționare și repornire la cald

3.6.1. Pornire

Când este supusă încercării în conformitate cu condițiile menționate în anexa 4, sursa de lumină cu descărcare în gaz pornește direct și rămâne aprinsă.

3.6.2. Funcționare

3.6.2.1. Pentru sursele de lumină cu descărcare în gaz având un flux luminos obiectiv mai mare de 2 000 lm:

3.6.2.2. Pentru sursele de lumină cu descărcare în gaz având un flux luminos obiectiv care nu depășește 2 000 lm:

3.6.3. Repornire la cald

Când este supusă încercării în conformitate cu condițiile menționate în anexa 4, sursa de lumină cu descărcare în gaz repornește direct după ce a fost oprită pe perioada indicată în fișa de date. După o secundă, sursa de lumină emite cel puțin 80 % din fluxul său luminos obiectiv.

3.7. Caracteristici electrice

Când sunt măsurate în conformitate cu condițiile menționate în anexa 4, tensiunea și puterea sursei de lumină se situează în limitele indicate în fișa de date relevantă.

3.8. Flux luminos

Când este măsurat în conformitate cu condițiile menționate în anexa 4, fluxul luminos se situează în limitele indicate în fișa de date relevantă. În cazul în care pentru același tip sunt specificate culorile alb și galben selectiv, valoarea obiectivă se aplică surselor de lumină care emit lumină albă, în timp ce fluxul luminos al sursei de lumină care emite lumină galben selectiv reprezintă cel puțin 68 % din valoarea specificată.

3.9. Culoare

3.9.1. Culoarea luminii emise este alb sau galben selectiv. De asemenea, caracteristicile colorimetrice, exprimate în coordonate tricromatice CIE, se încadrează în limitele indicate pe fișa de date relevantă.

3.9.2. Definițiile culorii luminii emise, formulate în Regulamentul nr. 48 și în seriile lui de amendamente în vigoare la data cererii de omologare de tip se aplică și prezentului regulament.

3.9.3. Culoarea se măsoară în conformitate cu condițiile specificate în anexa 4 punctul 10.

3.9.4. Conținutul minim de roșu al unei surse de lumină cu descărcare în gaz este de așa natură, încât:

unde:

Această valoare se calculează la intervale de un nanometru.

3.10. Radiații ultraviolete

Radiația UV a sursei de lumină cu descărcare în gaz trebuie să fie de așa natură încât sursa de lumină cu descărcare în gaz să fie cu radiație UV redusă în conformitate cu:

unde:

(Pentru definițiile celorlalte simboluri, a se vedea punctul 3.9.4 de mai sus).

Această valoare se calculează la intervale de un nanometru.

Radiația ultravioletă este ponderată conform valorilor indicate în tabelul de mai jos.

Lungimile de undă selectate sunt reprezentative; celelalte valori trebuie interpolate.

Valori în conformitate cu „Orientările IRPA/INIRC privind limitele de expunere la radiațiile ultraviolete”.

3.11. Surse de lumină standard cu descărcare în gaz

Sursele de lumină standard (etalon) cu descărcare în gaz sunt conforme cu cerințele aplicabile tipului de surse de lumină cu descărcare în gaz omologate și cu cerințele specifice, astfel cum sunt prezentate în fișele de date relevante. În cazul unui tip care emite o lumină albă sau galben selectiv, sursa de lumină standard emite lumină albă.

4. CONFORMITATEA PRODUCȚIEI

4.1. Sursele de lumină cu descărcare în gaz omologate în conformitate cu prezentul regulament sunt fabricate în așa fel încât să fie conforme cu tipul omologat prin îndeplinirea inscripțiilor și cerințelor tehnice prevăzute la punctul 3 de mai sus și în anexele 1 și 3 la prezentul regulament.

4.2. Pentru a verifica dacă sunt respectate cerințele de la punctul 4.1, trebuie să se efectueze controale corespunzătoare ale producției.

4.3. În special, titularul omologării trebuie:

4.4. Autoritatea competentă care a acordat omologarea de tip poate verifica în orice moment metodele de control al conformității aplicabile pentru fiecare unitate de producție.

4.4.1. Cu ocazia fiecărei inspecții, se prezintă inspectorului extern rapoartele de încercare și de control al producției.

4.4.2. Inspectorul poate preleva aleatoriu eșantioane care vor fi supuse încercărilor în laboratorul producătorului. Numărul minim de eșantioane poate fi determinat în funcție de rezultatele propriei verificări a producătorului.

4.4.3. În cazul în care nivelul calității nu este satisfăcător sau în cazul în care este necesară verificarea validității încercărilor efectuate în conformitate cu punctul 4.4.2 de mai sus, inspectorul trebuie să preleveze eșantioane care urmează a fi trimise serviciului tehnic care a efectuat încercările de omologare de tip.

4.4.4. Autoritatea competentă poate proceda la efectuarea oricăror încercări prevăzute în prezentul regulament. Aceste încercări se efectuează pe eșantioane selectate aleatoriu, fără a fi afectate obligațiile de livrare ale producătorului și în conformitate cu criteriile din anexa 8.

4.4.5. Autoritatea competentă încearcă să impună o frecvență a inspecțiilor de o dată la doi ani. Totuși, aceasta rămâne la latitudinea autorității competente și depinde de încrederea acesteia în măsurile pentru asigurarea unui control eficace al conformității producției. În cazul în care se înregistrează rezultate negative, autoritatea competentă se asigură că sunt luate toate măsurile necesare pentru restabilirea conformității producției cât mai rapid posibil.

5. SANCȚIUNI PENTRU NECONFORMITATEA PRODUCȚIEI

5.1. Omologarea acordată pentru o sursă de lumină cu descărcare în gaz în temeiul prezentului regulament poate fi retrasă dacă cerințele de conformitate impuse nu sunt îndeplinite.

5.2. Dacă o parte contractantă care aplică prezentul regulament retrage o omologare pe care a acordat-o inițial, ea notifică celelalte părți contractante care aplică prezentul regulament, prin intermediul unei fișe de comunicare conforme cu modelul din anexa 2 la prezentul regulament.

6. ÎNCETAREA DEFINITIVĂ A PRODUCȚIEI

Dacă deținătorul omologării oprește complet producția unui tip de sursă de lumină cu descărcare în gaz omologată în temeiul prezentului regulament, acesta informează în acest sens autoritatea care a acordat omologarea. La primirea comunicării relevante, autoritatea informează celelalte părți la acord care aplică prezentul regulament, prin intermediul unei fișe de comunicare conform modelului din anexa 2 la prezentul regulament.

7. DENUMIRILE ȘI ADRESELE SERVICIILOR TEHNICE RESPONSABILE CU ÎNCERCĂRILE DE OMOLOGARE ȘI ALE DEPARTAMENTELOR ADMINISTRATIVE

Părțile la acord care aplică prezentul regulament comunică Secretariatului Organizației Națiunilor Unite denumirile și adresele serviciilor tehnice responsabile cu încercările de omologare, precum și denumirile și adresele departamentelor administrative care acordă omologarea și cărora li se trimit formularele care certifică omologarea, prelungirea, refuzul sau retragerea omologării sau oprirea definitivă a producției emise în alte țări.

(1) Un bec galben selectiv sau un bec exterior galben selectiv suplimentar al cărui unic scop este modificarea culorii, dar nu și a celorlalte caracteristici ale unei surse luminoase cu descărcare în gaz care emite lumină albă, nu constituie o modificare a tipului de sursă de lumină cu descărcare în gaz.

(2) 0 1 2 3 4 5 6 7 8 9

A B C D E F G H J K L M N P R S T U V W X Y Z

(3) Numerele distinctive ale părților contractante la Acordul din 1958 sunt reproduse în anexa 3 la Rezoluția consolidată privind construcția vehiculelor (R.E.3), documentul ECE/TRANS/WP.29/78/Rev.2/Amend.1.

c

c

c

c

Linia C

Această încercare este utilizată pentru a determina lumina difuză reflectată nedorită prin măsurarea luminanței în zona A și la liniile B și C, unde LmaxB este luminanța maximă a arcului măsurată din direcția de observare B; a se vedea fișa de date DxR/2.

La măsurarea distribuției luminanței relative în secțiunea transversală centrală D în modul indicat în schema de mai sus, valoarea maximă LmaxC are distanța r față de axa de referință. Punctele de 20 % din LmaxC au distanța s, în modul indicat în schema de mai sus.

Această încercare este utilizată pentru a determina forma și precizia arcului și poziția acestuia în raport cu planul și axa de referință prin determinarea curbării și a difuziunii; prin măsurarea luminanței în secțiunea transversală centrală D, unde LmaxC este luminanța maximă a arcului măsurată din direcția de observare C; a se vedea fișa de date DxR/2.

C

În ceea ce privește axa de referință, atunci când este măsurată la o distanță de 27,1 mm față de planul de referință, excentricitatea becului exterior trebuie să fie mai mică de ±0,5 mm în direcția C și mai mică de – 1 mm/+ 0,5 mm în direcția A.

În ceea ce privește axa de referință, atunci când este măsurată la o distanță de 27,1 mm față de planul de referință, excentricitatea becului exterior trebuie să fie mai mică de ± 0,5 mm în direcția C și mai mică de – 1 mm/+ 0,5 mm în direcția A.

Poziția de ardere este orizontală într-un interval de ± 10° cu conductorul jos. Pozițiile de încercare și îmbătrânire sunt identice. Dacă lampa este utilizată accidental în direcție incorectă, trebuie supusă din nou procesului de îmbătrânire înaintea începerii măsurării. În timpul îmbătrânirii și al măsurătorilor, nu este permisă prezența unor obiecte conducătoare de electricitate în volumul reprezentat de un cilindru având un diametru de 32 mm și o lungime de 60 mm concentric cu axa de referință și simetric cu arcul. În plus, se evită câmpurile magnetice difuze.

Receptorul are sensibilitatea spectrală relativă a ochiului uman. Dimensiunea receptorului nu este mai mare de 0,2 M mm pe orizontală și nu mai mare de 0,025 M mm în direcție verticală (M = grosismentul). Domeniul mișcării măsurabile este de așa natură încât să poată fi efectuate măsurările necesare ale curburii de arc r și ale difuziunii de arc s.

. (c, b1 și b2 sunt specificate pe fișa de date DxS/5, respectiv fișa DxR/5).

Conformitatea este asigurată dacă nu se depășește nivelul de neconformitate acceptabil per grup de caracteristici specificate în tabelul 1 din anexa 7. Acest lucru înseamnă că numărul de surse de lumină cu descărcare în gaz care nu se conformează cerinței pentru orice grup de caracteristici ale oricărui tip de sursă de lumină cu descărcare în gaz nu depășește limitele de calificare din tabelele relevante 2, 3 sau 4 ale anexei 7.

Limite de calificare prezentate sub forma unui procent din rezultate.

Limite de calificare prezentate sub forma unui procent din rezultate.

Limitele de calificare pentru acceptare bazate pe rezultatele diferite ale încercărilor pentru fiecare grup de caracteristici sunt listate în tabelul 4 sub formă de procentaj al rezultatelor, presupunând o probabilitate de acceptare de cel puțin 0,95.

Limitele de calificare pentru acceptare bazate pe rezultatele diferite ale încercărilor pentru fiecare grup de caracteristici sunt enumerate în tabelul 3, sub formă de număr maxim de neconformități. Limitele se bazează pe un nivel de acceptare de 6,5 % neconformități, presupunând o probabilitate de acceptare de cel puțin 0,95.

Nivel acceptabil de neconformitate per grup de caracteristici ( %)

ANEXA 8

CERINȚE MINIME PRIVIND EȘANTIONAREA EFECTUATĂ DE UN INSPECTOR

1. Cerințele de conformitate sunt considerate îndeplinite din punct de vedere fotometric, geometric, vizual și electric, dacă sunt respectate toleranțele specificate pentru producția surselor de lumină cu descărcare în gaz din fișa de date relevantă din anexa 1 și din fișa de date relevantă pentru socluri.

2. Conformitatea surselor de lumină cu descărcare în gaz produse în masă nu se contestă dacă rezultatele sunt conforme cu cele precizate la punctul 5 al prezentei anexe.

3. Conformitatea este contestată, iar producătorului i se cere să ia măsuri astfel încât producția să îndeplinească cerințele dacă rezultatele nu sunt conforme cu cele precizate la punctul 5 al prezentei anexe.

4. Dacă se aplică punctul 3 al prezentei anexe, un eșantion suplimentar de 250 de surse de lumină cu descărcare în gaz, selectat aleatoriu dintr-un ciclu recent de producție, este prelevat în termen de două luni.

5. Decizia de omologare sau neomologare a conformității se decide conform valorilor din tabelul 1. Pentru fiecare grup de caracteristici, sursele de lumină cu descărcare în gaz sunt fie acceptate, fie respinse în funcție de valorile din tabelul 1 (1).

Tabelul 1

Eșantion 1 % (2) 6,5 % (2) Acceptare Respingere Acceptare Respingere Dimensiunea primului eșantion: 125 2 5 11 16 Dacă numărul de unități neconforme este mai mare de 2 (11) și mai mic de 5 (16), se va preleva un al doilea eșantion de 125 și se evaluează toate cele 250 de unități 6 7 26 27

(1) Schema propusă este concepută pentru evaluarea conformității surselor de lumină cu descărcare în gaz la un nivel acceptabil de neconformitate de 1 %, respectiv 6,5 % și se întemeiază pe planul de eșantionare dublă pentru verificări normale din publicația CEI 60410: „Sampling Plans and Procedures for Inspection by Attributes” (Planuri și proceduri de eșantionare pentru verificarea în funcție de caracteristici).

(2) Sursele de lumină cu descărcare în gaz trebuie inspectate, iar rezultatele încercărilor înregistrate pe baza grupurilor de caracteristici enumerate în anexa 7 tabelul 1.